
DODATOK Č. 1 K ZMLUVE O POSKYTNUTÍ FINANČNÉHO PRÍSPEVKU Č. [.]
uzatvorený podľa § 269 ods. 2 zákona č. 513/1991 Zb. Obchodný zákonník v znení neskorších predpisov, podľa § 19 zákona č. 247/2024 Z. z. o príspevkoch poskytovaných z Európskeho poľnohospodárskeho fondu pre rozvoj vidieka v znení neskorších predpisov a podľa § 20 ods. 2 zákona č. 523/2004 Z. z. o rozpočtových pravidlách verejnej správy v znení neskorších predpisov
(ďalej len „Dodatok“)

Zmluvné strany

	Názov:
	Pôdohospodárska platobná agentúra

	Sídlo:
	Hraničná 4826/12, 815 26 Bratislava

	
	rozpočtová organizácia zriadená zákonom č. 473/2003 Z. z. o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov v znení neskorších predpisov

	Konajúci:
	Ing. Marek Čepko, generálny riaditeľ Pôdohospodárskej platobnej agentúry, v zastúpení Mgr. Erik Barát na základe poverenia    č. 71636/036754/2026/111

	IČO:
	30 794 323	

	DIČ:
	2021781630

	IČ DPH:
	SK2021781630

	Bankové spojenie:
	Štátna pokladnica

	BIC / SWIFT:
	SPSRSKBA


(ďalej len „Poskytovateľ“)
a

	Obchodné meno/názov:
	[.]

	Sídlo/miesto podnikania:
	[.]

	Zápis:
	[.]

	Konajúci:
	[.]

	IČO:
	[.]

	DIČ:
	[.]

	IČ DPH:
	[.]

	Bankové spojenie:
	[.]

	IBAN:
	[.]

	BIC / SWIFT:
	[.]



(Poskytovateľ a Prijímateľ sa pre účely tohto Dodatku č. 1 označujú ďalej spoločne aj ako „Zmluvné strany“ alebo jednotlivo „Zmluvná strana“)




Článok 1
ÚVODNÉ USTANOVENIA
1.1. Zmluvné strany uzavreli dňa [.] Zmluvu o poskytnutí finančného príspevku č. [.] (ďalej len „Zmluva“).
1.2. Zmluvné strany sa v súlade s ustanoveniami Zmluvy a na základe potreby zosúladenia zmluvného vzťahu s požiadavkami vyplývajúcimi z  právnych predpisov Európskej únie na ochranu finančných záujmov Únie,  predchádzaniu podvodom, konfliktom záujmov a s cieľom zabezpečiť kontrolovateľnosť použitia prostriedkov EÚ, najmä podľa článku 59 ods. 1 nariadenia Európskeho parlamentu a Rady (EÚ) 2021/2116, prílohy I nariadenia Komisie (EÚ) 2022/127, článku 1 vykonávacieho nariadenia Komisie (EÚ) 2022/128 a článkov 61 a 129 nariadenia Európskeho parlamentu a Rady (EÚ, Euratom) 2024/2509 a podľa webovej stránky www.apa.sk v časti „Protikorupčná politika“, dohodli na uzatvorení tohto Dodatku č. 1 k Zmluve (ďalej len „Dodatok“).
1.3. Zmluvné strany sa dohodli, že ustanovenia Zmluvy sa týmto Dodatkom dopĺňajú v rozsahu uvedenom v článku 2 tohto Dodatku.
1.4.  Prijímateľ je povinný pri realizácii Projektu dodržiavať zákaz konfliktu záujmov podľa § 39 zákona č. 247/2024 Z. z. Prijímateľ je zároveň povinný prijímať primerané opatrenia na predchádzanie konfliktu záujmov a jeho riešenie, bezodkladne písomne oznámiť Pôdohospodárskej platobnej agentúre skutočnosti, ktoré na konflikt záujmov nasvedčujú, a poskytnúť jej potrebnú súčinnosť a doklady týkajúce sa prijatých opatrení. Tým nie sú dotknuté následky podľa § 39 ods. 13 zákona č. 247/2024 Z. z. ani následky podľa Zmluvy o poskytnutí príspevku.
Článok 2
PREDMET DODATKU
2.1. Predmetom Dodatku je úprava práv a povinností Poskytovateľa Prijímateľa pri poskytnutí a čerpaní Finančného príspevku zo strany Poskytovateľa Prijímateľovi na Realizáciu Aktivít Projektu, ktorý je predmetom Schválenej žiadosti o poskytnutie Finančného príspevku:
Názov Projektu: [.]
Kód žiadosti: [.]
Kód Projektu: [.]
Miesto Realizácie Projektu: [.]
Užívateľ: [v prípade výzvy 3/SP/2025-77.1, resp. technickej výzvy na chod MAS sa uvedie N/A]
Kód Výzvy: 
2.2. V Úvodných ustanoveniach Zmluvy sa dopĺňa ods. 1.11. v nasledovnom znení:
„1.11. Osobitné protikorupčné ustanovenia
1.11.1. Zmluvné strany sa zaväzujú dodržiavať platné a účinné právne predpisy vzťahujúce sa na korupciu a korupčné správanie.
1.11.2. Prijímateľ podpisom tohto Dodatku vyhlasuje, že sa oboznámil s Protikorupčnou politikou Pôdohospodárskej platobnej agentúry zverejnenou na webovom sídle Pôdohospodárskej platobnej agentúry, jej obsahu porozumel a zaväzuje sa ju v rozsahu relevantnom pre plnenie tejto Zmluvy rešpektovať a dodržiavať.
1.11.3. Prijímateľ zároveň vyhlasuje, že:
a) pozná znaky korupcie a korupčného správania,
b) zdrží sa akejkoľvek formy korupcie a korupčného správania v súvislosti s plnením záväzkov vyplývajúcich z tejto Zmluvy,
c) poskytne Pôdohospodárskej platobnej agentúre potrebnú súčinnosť pri preverovaní podozrenia z korupcie alebo korupčného správania v súvislosti s plnením tejto Zmluvy,
d) bezodkladne oznámi Pôdohospodárskej platobnej agentúre na e-mailovú adresu korupcia@apa.sk akékoľvek podozrenie z korupcie alebo korupčného správania súvisiace s plnením tejto Zmluvy alebo porušenie ustanovení tohto článku a poskytne potrebnú súčinnosť pri preverovaní takéhoto oznámenia.
Prijímateľ sa zaväzuje bezodkladne oznámiť Poskytovateľovi aj skutočnosti, ktoré by mohli zakladať konflikt záujmov v súvislosti s plnením tejto Zmluvy.
1.11.4. Zmluvné strany sa zaväzujú postupovať pri plnení tejto Zmluvy tak, aby nedochádzalo k obchádzaniu účelu a podmienok poskytovania finančného príspevku, k zneužívaniu postavenia alebo právomoci ani k vytváraniu podmienok pre vznik korupčného alebo podvodného konania.
1.11.5. Ustanoveniami tohto bodu nie sú dotknuté povinnosti Zmluvných strán vyplývajúce zo všeobecne záväzných právnych predpisov, vnútorných predpisov Poskytovateľa a príslušných pravidiel Európskej únie.
1.11.6. Ostatné ustanovenia Zmluvy, ktoré nie sú týmto Dodatkom dotknuté, zostávajú nezmenené, platné a účinné v doterajšom znení.“
Článok 3
ZÁVEREČNÉ USTANOVENIA 
3.1. Dodatok je uzavretý kalendárnym dňom neskoršieho podpisu Zmluvných strán a účinnosť podľa § 47a Občianskeho zákonníka nadobúda kalendárnym dňom nasledujúcim po kalendárnom dni jeho zverejnenia Poskytovateľom v Centrálnom registri zmlúv. Zmluvné strany sa dohodli, že prvé zverejnenie Dodatku zabezpečí Poskytovateľ a o dátume jeho zverejnenia informuje Prijímateľa.
3.2. Ak sa Dodatok vyhotovuje v listinnej podobe, vyhotoví sa v troch rovnopisoch, pričom po jeho uzavretí dostane Prijímateľ dva rovnopisy a Poskytovateľ jeden rovnopis. Dohoda Zmluvných strán k počtu rovnopisov sa neuplatní, ak k uzavretiu Dodatku dochádza elektronicky s použitím kvalifikovaného elektronického podpisu alebo kvalifikovanej elektronickej pečate podľa príslušných právnych predpisov. V takom prípade každá Zmluvná strana disponuje jedným rovnopisom Dodatku v elektronickej podobe.
3.3. Dodatok tvorí neoddeliteľnú súčasť Zmluvy.
3.4. Zmluvné strany vyhlasujú, že si text Dodatku dôsledne prečítali, jeho obsahu a právnym účinkom z neho vyplývajúcim porozumeli, ich zmluvné prejavy sú dostatočne slobodné, jasné, určité a zrozumiteľné, Dodatok nepodpísali v núdzi ani za nápadne nevýhodných podmienok, podpisujúce osoby sú oprávnené na podpis Dodatku a na znak súhlasu ho podpísali.

V Bratislave dňa[.]	V [.] dňa [.]


________________________________		________________________________
Pôdohospodárska platobná agentúra		[Názov]
Ing. Marek Čepko	[Meno, priezvisko]
generálny riaditeľ	[Funkcia]
Pôdohospodárskej platobnej agentúry 				
v zastúpení Mgr. Erik Barát 
na základe poverenia č. 71636/232091/2026/111

